Gjorde det for sjov

DR har kontaktet flere af de teenagere, der har skrevet til Søren. DR har for børnenes skyld valgt at gøre dem anonyme, og deres forældre har sagt ok til, at vi bruger deres citater.

"Sara", som skrev med Søren tilbage i februar og fik en video fra ham, viser sig at være 14 år. Hendes mor fortæller, at "Sara" delte videoen i en gruppe på Facebook, der er døbt efter Søren, og at den derfra er blevet delt videre af andre.

Hun havde ikke tænkt over konsekvenserne af det. Det er det svar, jeg har fået, Mor til datter, der har skrevet med Søren

- Hun havde ikke tænkt over konsekvenserne af det. Det er det svar, jeg har fået, fortæller moren til DR.

En 13-årig pige siger, at det bare var for sjov, at hun skrev til Søren, og at hun troede, at han var pædofil.

Lød som et digt

Den dreng, som Sørens søster skrev en besked til, er 17 år. Han fortæller, at han selv efterspurgte en video af Søren.

- Jeg synes, at den var sjov at høre. Det lød som et digt, og han gik virkelig i dybden med det seksuelle, siger han.

Han fortæller, at han lagde søsterens besked ud på Offensimentum.

- Jeg mente det seriøst, at det skulle stoppe, men der var mange, der troede, at jeg gjorde det for at gøre grin.

I dag kan han godt se, at spøgen gik for langt.

- Det er ikke fair, at han er blevet hængt så meget ud, siger den 17-årige.

- Ikke for at krænke

Den 16-årige dreng, der står bag sangen med Søren på Spotify, fortæller, at han så videoerne på Facebook.

- Jeg synes selvfølgelig, at det var sjovt og blev spurgt, om jeg kunne lave noget grinern med det og endte med at lave den her sang. Det var ikke for at krænke ham, siger den 16-årige, der gerne vil være anonym.

Han forklarer sig også med, at han ikke havde tænkt over, at Søren kunne være retarderet, og at han havde hørt, at Søren har taget kontakt til mindreårige piger – og ikke kun omvendt.

DR har bedt ham om dokumentation for, at Søren skulle have taget initiativ til seksuelle samtaler, men det har den 16-årige ikke kunnet finde.

Han vil nu se, om han kan få kontakt til Søren og hans familie for at sige undskyld. Samtidig oplyser den 16-årige til DR, at han nu har fjernet sangen på Spotify.

Hokus pokus

På Sørens Facebook-profil, DR har fået adgang til, er der ingen eksempler på, at Søren selv opfordrer til noget af seksuel karakter.